PMIndiaData/PMIndiaSum huggingface dataset:
రికార్డులను అధిగమించిన సంఖ్యలో టీకాలు వేయడాన్ని అభినందించిన – ప్రధానమంత్రి

రికార్డులను అధిగమించిన సంఖ్యలో ఈ రోజు టీకాలు వేయడం పట్ల ప్రధానమంత్రి శ్రీ నరేంద్రమోదీ సంతోషం వ్యక్తం చేశారు. ఈ సందర్భంగా ముందు వరుసలో పనిచేస్తున్న కరోనా యోధుల కృషిని ఆయన ప్రశంసించారు. ఈ మేరకు, ప్రధానమంత్రి, సామాజిక మాధ్యమం ద్వారా ఒక సందేశం ఇస్తూ, "రికార్డులను అధిగమించిన సంఖ్యలో ఈ రోజు టీకాలు వేయడం చాలా సంతోషాన్ని కలిగించింది. కోవిడ్-19 తో పోరాడటానికి టీకా, మనకు బలమైన ఆయుధం గా నిలిచింది. టీకాలు వేయించుకున్న వారందరికీ శుభాకాంక్షలు. పెద్ద సంఖ్యలో ప్రజలు టీకాలు వేయించుకునేలా నిర్ధారించడానికి కృషి చేస్తున్న ఫ్రంట్-లైన్ యోధులు అందరికీ అభినందనలు. ఈ విషయంలో భారతదేశం చాలా మంచిగా పని చేసింది." అని పేర్కొన్నారు.
గోర‌ఖ్‌పూర్‌లో కొత్త ఆలిండియా ఇన్ స్టిట్యూట్స్ ఆఫ్ మెడికల్ సైన్సెస్ ఏర్పాటుకు మంత్రిమండలి ఆమోదం

ప్రధాన‌ మంత్రి స్వాస్థ్య సుర‌క్ష యోజ‌న (పి ఎమ్ ఎస్ ఎస్‌ వై)లో భాగంగా ఉత్త‌ర్ ప్ర‌దేశ్‌లోని గోర‌ఖ్‌పూర్‌లో కొత్తగా అఖిల భార‌త వైద్య విజ్ఞాన సంస్థ (ఎయిమ్స్‌) ను ఏర్పాటు చేయాలన్న ప్రతిపాదనకు కేంద్ర మంత్రిమండలి ఆమోద‌ం తెలిపింది. ప్ర‌ధాన మంత్రి శ్రీ న‌రేంద్ర‌ మోదీ ఈ రోజు జరిగిన మంత్రివర్గ సమావేశానికి అధ్యక్షత వహించారు. గోరఖ్ పూర్ లో నూతన ఎయిమ్స్‌ ను ఏర్పాటు చేయడానికి రూ.1,011 కోట్లు ఖర్చవుతుంది. ఈ వ్యయ అంచ‌నా లో పునరావృత్తమయ్యే ఖర్చు (వేతనాలు మరియు జీతాలు, ఇంకా కార్యకలాపాలు, నిర్వ‌హ‌ణ‌ సంబంధ ఖర్చులు) కలపలేదు. వీటిని అద‌నంగా కేంద్ర ఆరోగ్య మంత్రిత్వ శాఖ బ‌డ్జెట్ కింద చెల్లిస్తారు. పదే పదే వచ్చే ఈ వ్యయాలను సంబంధిత కొత్త ఎయిమ్స్ వాటి వార్షిక బడ్జెటులలో నుండి భరించగలవు. ఇందుకోసం వైద్యం, కుటుంబ సంక్షేమం మంత్రిత్వ శాఖ యొక్క పిఎమ్ ఎస్ ఎస్‌ వై ప్లాన్ బడ్జెట్ హెడ్ నుండి ఆర్థిక సహాయం రూపంలో అందజేస్తారు. ఎయిమ్స్ లో 750 ప‌డ‌క‌ల సామర్థ్యం కలిగివుండే ఒక ఆసుపత్రిని నెలకొల్పుతారు. . అందులో ఎమ‌ర్జ‌న్సీ/ ట్రామ పడకలు, ఆయుష్‌ పడకలు, ప్రైవేటు పడకలు, మరియు ఐసియు స్పెషాలిటీ, ఇంకా సూప‌ర్ స్పెషాలిటీ ప‌డ‌క‌లు ఏర్పాటు చేస్తారు. వీటికి తోడు అడ్మినిస్ట్రేష‌న్ బ్లాక్‌, ఆయుష్ బ్లాక్‌, ఆడిటోరియం, రాత్రి పూట ఆశ్రయం, వ‌స‌తి గృహాలు, ఇంకా నివాస సదుపాయాలను కూడా ఏర్పాటు చేస్తారు. నూతన ఎయిమ్స్ ను ఏర్పాటు చేయడం వల్ల ఆ ప్రాంత ప్ర‌జ‌ల‌కు సూప‌ర్ స్పెషాలిటీ ఆరోగ్య సంరక్షణను అందజేయడమే కాకుండా, వైద్యులు, ఇతర ఆరోగ్య శ్రామికులతో కూడిన ఒక పెద్ద బృందాన్ని కూడా అందుబాటులో ఉంచడం అనే మరొక ప్రయోజనం కూడా సిద్ధించగలదు. ఈ బృందం జాతీయ ఆరోగ్య అభియాన్ (ఎన్‌ హెచ్ ఎమ్) లో భాగంగా ఆ ప్రాంతంలోని ప్రాథమిక, సెకండరీ స్థాయి సంస్థ‌లకు కూడా ఉప‌యోగ‌ప‌డుతుంది. ఆ ప్రాంతంలో వ్యాప్తి లో ఉన్న వ్యాధుల‌ు, ఇత‌ర ఆరోగ్య స‌మ‌స్య‌ల‌పై ఈ సంస్థ ప‌రిశోధ‌న‌లు జరపగలదు. అటువంటి వ్యాధులను నయం చేయగలదు; ఆయా వ్యాధులను మెరుగ్గా నియంత్రించేందుకు కూడా తోడ్పడగలదు. ఈ ఎయిమ్స్ ను ఏర్పాటు చేస్తే యావత్తు తూర్పు ఉత్తర్ ప్ర‌దేశ్‌ ప్రజలకు మేలు చేకూరుతుంది. తూర్పు యు పి పరిధిలో 14 జిల్లాలతో కూడిన 4 కమిషనరేట్ (గోర‌ఖ్‌పూర్‌, అజంగఢ్, బ‌స్తీ, దేవి ప‌టాన్‌)లకు తోడు, ప‌శ్చిమ బిహార్‌ లోని 5 జిల్లాల‌ు (ప‌శ్చిమ చంపార‌ణ్, తూర్పు చంపార‌ణ్, సార‌ణ్, సీవాన్‌, గోపాల్‌గంజ్‌) ప్ర‌జ‌ల‌కు కూడా నూతన ఎయిమ్స్ ప్రయోజనకరం కాగలదు. పూర్వ రంగం దేశంలో ఖర్చులను భరించగలిగే స్థాయిలో/ విశ్వసనీయమైన మూడో స్థాయికి చెందిన ఆరోగ్య‌ సంరక్షణ సదుపాయాలను అందుబాటులోకి తీసుకురావడంలో ప్రాంతీయంగా నెలకొన్న అస‌మాన‌త‌ల‌ను తొల‌గించాలనే ఉద్దేశంతో ఎయిమ్స్‌ను పి ఎమ్ ఎస్ ఎస్‌ వై లో భాగంగా నెలకొల్పుతూ వస్తున్నారు. సేవలు తగినంత స్థాయిలో లేని రాష్ట్రాలలో, మరీ ముఖ్యంగా వెనుకబడిన రాష్ట్రాలలో నాణ్యమైన వైద్య విద్యను బోధించే సదుపాయాలను పెంచేటందుకు సైతం ఎయిమ్స్ ను స్థాపించాలని లక్షించారు. ఈ పథకంలో భాగంగా ఎయిమ్స్ ను భువ‌నేశ్వ‌ర్‌, భోపాల్‌, రాయ్‌పూర్‌, జోధ్‌పూర్‌, రుషికేశ్, పట్నా ల‌లో ఏర్పాటు చేశారు. మరో పక్క రాయ్‌బ‌రేలీలో ఎయిమ్స్ నిర్మాణ ప‌నులు సాగుతున్నాయి. అంతే కాకుండా, నాగ్ పూర్‌ (మ‌హారాష్ట్ర), క‌ల్యాణి (పశ్చిమ బెంగాల్), మంగ‌ళ‌గిరి (ఎ.పి.)లలో 3 ఎయిమ్స్ ను ఏర్పాటు చేయాలన్న ప్రతిపాదనకు 2015లోనే ఆమోదం తెలిపారు.
ప్రధాన మంత్రి- జన్ ఆరోగ్య యోజన ను మరింత మెరుగ్గా అమలుచేసేందుకు నేశనల్ హెల్త్ ఏజెన్సీ ని ‘‘నేశనల్ హెల్త్ అథారిటీ’’ గా పునర్ నిర్మించేందుకు ఆమోదం తెలిపిన మంత్రివర్గం

ప్రధాన మంత్రి- జన్ ఆరోగ్య యోజన (పిఎమ్- జెఎవై) ని మరింత మెరుగ్గా అమలుచేసేందుకుగాను ప్రస్తుతం ఉన్నటువంటి నేశనల్ హెల్త్ ఏజెన్సీ ని ‘‘నేశనల్ హెల్త్ అథారిటీ’’ పేరిట పునర్ నిర్మాణం చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రిమండలి సమావేశం ఆమోదం తెలిపింది. ఈ ఆమోదం తో ఇప్పటి ‘‘నేశనల్ హెల్త్ ఏజెన్సీ’’ సొసైటీ రద్దు అయ్యి, దాని స్థానం లో ఆరోగ్యం & కుటుంబ సంక్షేమ మంత్రిత్వ శాఖ కు అనుబంధ కార్యాలయం గానేశనల్ హెల్త్ అథారిటీ ఏర్పడుతుంది. ప్రస్తుతం ఉన్న బహుళ అంచెల నిర్ణాయక యంత్రాంగం స్థానం లో భారత ప్రభుత్వ ఆరోగ్యం & కుటుంబ సంక్షేమ మంత్రిత్వ శాఖ అధ్యక్షత న పాలక మండలి ని ఏర్పరచడమైంది. ఇది ఈ పథకం ఇబ్బంది లేకుండా అమలయ్యేటట్టుగా నిర్ణయాలను వేగవంతం గా తీసుకోవడం లో తోడ్పడనుంది. పాలక మండలి కూర్పు ప్రభుత్వం, డమేన్ ఎక్స్ పర్ట్ స్, వగైరా వర్గాల నుండి తగినంత మంది ప్రతినిధులతో విస్తృత ప్రాతిపదిక న ఉంటుంది. దీనికి తోడుగా, పాలక మండలి లో రాష్ట్రాలకు కూడాఆవర్తన పద్ధతి న ప్రాతినిధ్యం లభించనుంది. ఎటువంటి నూతన నిధులకు ఆమోదం ఇవ్వడం జరుగలేదు. ఇంతకు ముందు నేశనల్ హెల్త్ ఏజెన్సీ కోసం మంత్రిమండలి ఆమోదించిన ప్రస్తుత బడ్జెటు ను (ఐటి, మానవ వనరులు, మౌలిక సదుపాయాలు, నిర్వహణ సంబంధిత వ్యయాలు, వగైరా లు సహా) నేశనల్ హెల్త్ అథారిటీ ద్వారా వినియోగం కానున్నాయి. పిఎమ్ జెఎవై ని నేశనల్ హెల్త్ అథారిటీ సమర్థంగాను, ప్రభావశీలం గాను మరియు పారదర్శకమైనటువంటి నిర్ణయాలతో కూడిన ప్రక్రియ తోను అమలు చేయాలని, అందుకు తగ్గ అధికారం తో పాటు పూర్తి జవాబుదారుతనం కూడా నేశనల్ హెల్త్ అథారిటీ వహించాలని సూచించడమైంది.
శ్యామ్‌ జీ కృష్ణ వ‌ర్మ జ‌యంతి నాడు ఆయ‌న‌ కు నమస్సు లు అర్పించిన ప్ర‌ధాన మంత్రి

ప్రధాన మంత్రి శ్రీ నరేంద్ర మోదీ శ్యామ్‌ జీ కృష్ణ వ‌ర్మ జయంతి నాడు ఆయన కు నమస్సు లు అర్పించారు. శ్రీ శ్యామ్‌ జీ కృష్ణ వ‌ర్మ గారి అస్థి భస్మాన్ని 2003 వ సంవత్సరం లో స్విట్జర్ లాండ్ నుంచి భారతదేశాని కి తిరిగి తీసుకు రావడమైంది. 2015 వ సంవత్సరం లో యుకె నుంచి ఆయన మరణానంతర పునః స్థాపన ప్రమాణ పత్రాన్ని సంపాదించడం కూడా జరిగింది అని కూడా ప్రధాన మంత్రి గుర్తు కు తెచ్చుకొన్నారు. ప్రధాన మంత్రి తన అనేక ట్వీట్ లలో- ‘‘మహా క్రాంతి కారి, స్వాతంత్ర్య సంగ్రామం సేనానుల లో ఒకరు అయినటువంటి శ్యామ్‌ జీ కృష్ణ వ‌ర్మ గారి కి ఆయన జయంతి సందర్భం లో శ్రద్ధాంజలి. దేశాన్ని బానిసత్వం బారి నుంచి విముక్తం చేయడం కోసం ఆయన తన జీవనాన్ని అంకితం చేశారు. స్వాతంత్య్ర సంగ్రామం లో ఆయన అందించిన తోడ్పాటు ను కృతజ్ఞత నిండినటువంటి దేశం ఎప్పటికీ మరచిపోజాలదు. శ్యామ్‌ జీ కృష్ణ వ‌ర్మ గారి కి ఆయన జయంతి సందర్భం లో ఇదే శ్రద్ధాంజలి. శ్యామ్‌ జీ కృష్ణ వ‌ర్మ గారి అస్థి భస్మాన్ని 2003 వ సంవత్సరం లో స్విట్జర్ లాండ్ నుంచి వాపసు తెచ్చే అవకాశం తో పాటు 2015 వ సంవత్సరం లో నేను యుకె యాత్ర కు వెళ్లిన సందర్భం లో ఆయన మరణానంతర రీఇన్ స్టేట్ మెంట్ సర్టిఫికెటు ను అందుకొనే అవకాశం నాకు లభించడం.. వీటి ని నేను నాకు దక్కిన ఆశీర్వాదాలు అని భావిస్తున్నాను. ఆయన సాహసాన్ని గురించి, ఆయన గొప్పదనాన్ని గురించి భారతదేశం లోని యువత తెలుసుకోవలసిన అవసరం ఉంది.’’ అని పేర్కొన్నారు.
పండిత్ దీన్ దయాళ్ ఉపాధ్యాయ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి

పండిత్ దీన్ దయాళ్ ఉపాధ్యాయ జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘పండిత్ దీన్ దయాళ్ ఉపాధ్యాయ గారి కి ఆయన జయంతి నాడు నేను శ్రద్ధాంజలి ని సమర్పిస్తున్నాను. అంత్యోదయ కు మరియు పేదల సేవ కు ఆయన ఇచ్చిన ప్రాధాన్యం మనకు ప్రేరణ ను ఇస్తూనే ఉంటుంది. ఒక అసాధారణమైనటువంటి ఆలోచనపరుడి గా మరియు ఒక మేధావి గా కూడాను ఆయన ను అందరూ స్మరించుకోవడం జరుగుతుంది.’’ అని పేర్కొన్నారు.
కోవిడ్-19 పై పోరాడటం కోసం సార్క్ సభ్యత్వ దేశాల నేతల తో వీడియో కాన్ఫరెన్స్ సందర్భం లో ప్రధాన మంత్రి ముగింపోపన్యాసం

ఎక్స్ లన్సీస్, మీరు మీ యొక్క ఆలోచనల ను వెల్లడి చేసినందుకు మరియు మీ యొక్క కాలాన్ని వెచ్చించినందుకు మరొక్క సారి మీకు ధన్యవాదాలు. మనం ఈ రోజు న నిర్మాణాత్మకమైనటువంటి మరియు చాలా ఫలప్రదమైనటువంటి చర్చ ను జరిపాము. ఈ తరహా సవాళ్ల ను పరిష్కరించడం కోసం ఒక సమష్టి వ్యూహాన్ని రూపొందించుకోవడం కీలకం అనే సంగతి ని మనం అందరమూ అంగీకరిస్తాము. మరి, మనం సహకారపూర్వకమైనటువంటి పరిష్కారాల ను అన్వేషించేందుకు సమ్మతి ని వ్యక్తం చేశాము. మనం సంబంధిత జ్ఞానాన్ని, సర్వోత్తమమైనటువంటి అభ్యసాల ను, సామర్థ్యాల ను మరియు వనరుల ను సాధ్యమైనటువంటి అన్ని విధాలు గాను ఒక దేశానికి మరొక దేశం పరస్పర రీతి లో సహకరించుకొందాము. కొన్ని భాగస్వామ్య దేశాలు మందులు మరియు సామగ్రి సహా నిర్దిష్టమైనటువంటి అభ్యర్థనల ను సమావేశం లో ప్రస్తావించాయి. ఈ అంశాల ను నా యొక్క జట్టు శ్రద్ధ గా పరిగణన లోకి తీసుకొన్నది. మా ఇరుగు పొరుగు దేశాల కోసం మేము మా యొక్క సర్వశ్రేష్ఠ ప్రయత్నాల ను తప్పక చేస్తాము అని మీకు నేను భరోసా ను ఇస్తున్నాను. ఒక సమష్టి వ్యూహాన్ని సిద్ధం చేయడం కోసం భాగస్వామ్య స్ఫూర్తి తో, కలసికట్టుగా కృషి చేయడం కోసం సన్నిహిత సమన్వయం నెరపాల్సింది గా మన అధికార గణాన్ని మనం కోరుదాము. మనలో ప్రతి ఒక్క దేశం నుండి నోడల్ ఎక్స్ పర్ట్ స్ ను మనం గుర్తించాలి; దీని ద్వారా వారు నేటి మన చర్చల కు తరువాయి గా ఇప్పటి నుండి ఒక వారం రోజుల లోపల ఇదే విధం గా ఓ వీడియో కాన్ఫరెన్స్ ను నిర్వహించేందుకు వీలు ఉంటుంది. ఎక్స్ లన్సీస్, ఈ పోరు ను మనం కలసి జరపవలసివుంది. మరి మనం ఈ సమరం లో తప్పక గెలవాలి కూడాను. మన ఇరుగు పొరుగు దేశాల సహకారం ప్రపంచాని కే ఒక ఆదర్శప్రాయం గా నిలవాలి. మన దేశాల పౌరులు అందరు పండంటి ఆరోగ్యం తో ఉండాలి అని, అలాగే ఈ సాంక్రామిక వ్యాధి ని జయించడం కోసం మనం అంతా ఏకమై చేసేటటువంటి ప్రయత్నాలు ఫలప్రదం కావాలని ఆకాంక్షిస్తూ ఇక ఇంతటి తో నా యొక్క ఉపన్యాసాని కి నన్ను ముగింపు ను పలకనీయండి. మీకు ఇవే ధన్యవాదాలు. అనేకానేక ధన్యవాదాలు.
పార్లమెంట్ బడ్జెట్ స‌మావేశాల ఆరంభ వేళ ప్ర‌ధాన మంత్రి ప్ర‌సంగం

అంద‌రికీ ఇవే అభినంద‌న‌ లు. ఇవి 2020వ సంవ‌త్స‌రం లో తొలి స‌మావేశాలు; అంతేకాదు, ఈ ద‌శాబ్దం లోని ప్ర‌థ‌మ స‌మావేశాలు కూడాను. ఈ స‌మావేశాల ను ఈ ద‌శాబ్దం లో ఒక ఉజ్వ‌ల భ‌విత కోసం గ‌ట్టి పునాది లా మలచుకోవడానికి మ‌నం తప్పక శ్ర‌మించాలి. ఈ రోజు న మాన్య రాష్ట్రప‌తి పార్ల‌మెంటు ను ఉద్దేశించి ప్ర‌సంగించ‌నున్నారు. రేప‌టి రోజు న ఈ సంవ‌త్స‌ర‌పు బ‌డ్జెటు ను స‌మ‌ర్పించ‌డం జ‌రుగుతుంది. ఈ స‌మావేశాలను ఆర్థిక అంశాల పై వీలైనంత వ‌ర‌కు గ‌రిష్ఠ స్థాయి లో శ్ర‌ద్ధ వహించేటట్టు, అలాగే ప్ర‌పంచవ్యాప్తం గా ప్రస్తుతం నెలకొన్న ఆర్థిక స్థితిగ‌తుల నుండి భారతదేశం ఏ విధం గా ప్ర‌యోజ‌నం పొందగలదన్న అంశం పైన కూడా శ్ర‌ద్ధ వహించేటట్టుగా చూడండి. భార‌త‌దేశం త‌న ఆర్థిక కార్య‌క‌లాపాల ను బ‌లోపేతం చేసుకొని, ప్ర‌పంచ స్థితిగ‌తుల నుండి గ‌రిష్ఠ లాభాల ను పొందవలసిందే. మా ప్ర‌భుత్వం అణ‌గారిన వ‌ర్గాలు, దోపిడి బారిన పడ్డ, వంచ‌న బారిన ప‌డ్డ త‌ర‌గ‌తులు మ‌రియు మ‌హిళ‌ ల యొక్క సాధికారిత తో మమేకమైంది. ఈ వ‌ర్గాల ప‌ట్ల మేము ఈ ద‌శాబ్దం లో కూడా శ్ర‌ద్ధ తీసుకొంటాము. ప్ర‌జ‌ల సాధికారిత‌ పై, ఇంకా ఆర్థిక అంశాల పై చ‌ట్టస‌భ‌ లు రెంటిలో మ‌రింత విస్తృత‌మైన‌టువంటి, మెరుగైన‌టువంటి చ‌ర్చ జ‌ర‌గాల‌ని నేను కోరుకొంటున్నాను. రోజులు గ‌డిచే కొద్దీ మ‌న చ‌ర్చ లో నాణ్య‌త మ‌రింత పెరుగుతూ పోవాలి. ఈ న‌మ్మ‌కం తో మీ అంద‌రికీ నా ధ‌న్య‌వాదాలు. నమ‌స్కారం.
అధికృత‌ గణకుల దినం నాడు అధికృత‌ గణకుల కు శుభాకాంక్ష లు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ అధికృత‌ గణకుల దినం నాడు అధికృత‌ గణకుల కు శుభాకాంక్ష లు తెలిపారు. ‘‘ఆరోగ్యకరమైన మరియు పారదర్శకమైన ఆర్థిక వ్యవస్థ కు పూచీ పడడం లో మన శ్రమశీల సిఎ సముదాయాని కి ఒక ప్రధానమైనటువంటి పాత్ర ఉంది. దేశ ప్రజల కు వారు అందిస్తున్న సేవ లు బహు మూల్యం గలవి. చార్టడ్ అకౌంటెంట్స్ డే నాడు ఇవే శుభకామన లు’’ అని ట్విటర్ లో వ్రాసిన ఒక సందేశం లో ప్రధాన మంత్రి పేర్కొన్నారు.
‘ప్రగతి’ ద్వారా సంభాషించిన‌ ప్రధాన మంత్రి

ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్ (పిఆర్ఎజిఎటిఐ.. ప్రగతి) మాధ్యమం ద్వారా ఈ రోజు జ‌రిగిన ఇరవై ఎనిమిదో ముఖాముఖి స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. ఆదాయ‌పు ప‌న్ను కు సంబంధించిన‌ ఫిర్యాదుల ప‌రిష్కారం లో పురోగ‌తి ని ప్ర‌ధాన మంత్రి స‌మీక్షించారు. ఈ విష‌యం లో చోటు చేసుకొన్న పురోగ‌తి ని ఆర్థిక మంత్రిత్వ శాఖ అధికారులు ఆయ‌న‌ దృష్టి కి తీసుకువ‌చ్చారు. అన్ని వ్య‌వ‌స్థ‌ల‌ను సాంకేతిక విజ్ఞానం చోద‌క శ‌క్తి గా ఉండేట‌ట్లుగా మ‌ల‌చాల‌ని, మాన‌వ ప్ర‌మేయాన్ని క‌నీస స్థాయి కి త‌గ్గించాల‌ని ప్ర‌ధాన మంత్రి పురుద్ఘాటించారు. అవినీతిపరులైన అధికారుల‌ను చ‌ట్టానికి ప‌ట్టి ఇవ్వ‌డం లో న‌మోదైన పురోగ‌తి ని ప్ర‌ధాన మంత్రి ప‌రిశీలించి, ప్ర‌జ‌ల‌కు సౌక‌ర్య‌వంతంగా ఉండేందుకు ఆదాయ‌పు ప‌న్ను విభాగం తీసుకొన్న వేరు వేరు చ‌ర్య‌ల‌పై, అమ‌లు చేస్తున్న వివిధ కార్య‌క్ర‌మాల‌పై ప‌న్ను చెల్లింపుదారుల‌కు తగు విధంగా స‌మాచారాన్ని అందించాల‌ని ప్ర‌ధాన మంత్రి సూచించారు. మొత్తం 11.5 ల‌క్ష‌ల కోట్ల‌ రూపాయలకు పైగా పెట్టుబ‌డి ముడివ‌డ్డ ప‌థ‌కాల‌ను ఇంత‌వ‌ర‌కు పూర్తయిన 27 ‘‘ప్ర‌గ‌తి’’ స‌మావేశాలలో స‌మీక్షించ‌డం జ‌రిగింది. వివిధ రంగాల‌లో ప్ర‌జా ఫిర్యాదుల ప‌రిష్కారం తీరును సైతం స‌మీక్షించ‌డ‌మైంది. రైల్వేలు, ర‌హ‌దారులు, ఇంకా పెట్రోలియ‌మ్ రంగాల‌లో తొమ్మిది ముఖ్య‌మైన మౌలిక స‌దుపాయాల ప‌థ‌కాల తాలూకు పురోగ‌తిని ప్ర‌ధాన మంత్రి ఈ రోజు జ‌రిగిన ఇరవై ఎనిమిదో స‌మావేశం లో స‌మీక్షించారు. ఈ ప‌థ‌కాలు ఆంధ్ర ప్ర‌దేశ్‌, అస‌మ్‌, గుజ‌రాత్‌, ఢిల్లీ, హ‌రియాణా, త‌మిళ నాడు, ఒడిశా, క‌ర్నాట‌క‌, పంజాబ్‌, ఉత్త‌ర్ ప్ర‌దేశ్‌, మ‌రియు ఉత్త‌రాఖండ్ లు స‌హా అనేక రాష్ట్రాల‌లో వ్యాపించివున్నాయి. ఆయుష్మాన్ భార‌త్ లో భాగంగా ఉండబోతున్న ప్ర‌ధాన మంత్రి జ‌న్ ఆరోగ్య యోజ‌న ప్రారంభ స‌న్నాహాల‌లో పురోగ‌తి ని ప్ర‌ధాన మంత్రి స‌మీక్షించారు. అలాగే ప్ర‌ధాన మంత్రి జ‌న్ ఔష‌ధి ప‌రియోజ‌న లో పురోగ‌తి పై కూడా ఆయ‌న స‌మీక్ష జరిపారు.
MyGov (మైగవ్) కు 7 సంవత్సరాలు పూర్తి అయిన సందర్భం లో మైగవ్ స్వచ్ఛంద సేవకుల ను, సహాయకుల ను ప్రశంసించిన ప్రధాన మంత్రి

MyGov (మైగవ్) ప్లాట్ ఫార్మ్ ను తమ తోడ్పాటుల తో సమృద్ధం చేసినటువంటి వాలంటియర్ లను, కన్ ట్రిబ్యూటర్ లను అందరి ని ప్రధాన మంత్రి శ్రీ నరేంద్ర మోదీ ప్రశంసించారు. MyGovIndia (మైగవ్ఇండియా) ద్వారా నమోదు అయినటువంటి ఒక ట్వీట్ కు ప్రతి గా ప్రధాన మంత్రి ఈ కింది విధం గా పేర్కొన్నారు: ‘‘ పాలన లో భాగస్వామ్యం పంచుకోవడం లోను, మన యువశక్తి కి ఒక స్వరం గా మారడం లోను ఒక సమర్థవంతమైనటువంటి ఉదాహరణ గా MyGov (మైగవ్) సమున్నతం గా నిలుస్తున్నది. మనం #7YearsOfMyGov ను జరుపుకొంటున్న ఈ రోజు న, ఈ ప్లాట్ ఫార్మ్ ను తమ తోడ్పాటు తో సుసంపన్నం చేసిన స్వయంసేవకుల ను, సహాయకుల ను అందరి ని నేను మెచ్చుకొంటున్నాను. ’’
క‌ట‌క్ లో బ‌స్సు ప్ర‌మాదం కార‌ణం గా ప్రాణ‌ న‌ష్టం వాటిల్ల‌డం ప‌ట్ల సంతాపం తెలిపిన ప్ర‌ధాన మంత్రి

ఒడిశా లోని క‌ట‌క్ లో బ‌స్సు ప్ర‌మాదం జ‌ర‌గ‌డం తో ప్రాణ‌ న‌ష్టం వాటిల్లినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “ఒడిశా లోని క‌ట‌క్ లో బ‌స్సు ప్ర‌మాదం కార‌ణం గా ఆప్తుల‌ ను కోల్పోయిన వారి కి ఇదే నా సంతాపం. ఈ ఘ‌ట‌న లో గాయ‌ప‌డ్డ వారు అతి త్వ‌ర‌గా కోలుకోవాలని ఆ ఈశ్వరుడి ని ప్రార్థిస్తున్నాను” అని ఒక‌ సందేశం లో ప్ర‌ధాన మంత్రి పేర్కొన్నారు.
ఖనిజ వనరుల రంగం లో సహకారం అనే అంశం లో భారతదేశానికి, అర్జెంటీనా కు మధ్య అవగాహనపూర్వక ఒప్పందానికి ఆమోదం తెలిపిన మంత్రిమండలి

భారత ప్రభుత్వ గనుల మంత్రిత్వ శాఖ కు, అర్జెంటీనా కు చెందిన మినిస్ట్రీ ఆఫ్ ప్రొడక్టివ్ డెవలప్ మెంటు తాలూకు మైనింగ్ పాలిసీ సెక్రటేరియట్ కు మధ్య సంతకాలు జరుగవలసి ఉన్న అవగాహనపూర్వక ఒప్పంద పత్రాని కి (ఎమ్ఒయు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఖనిజ వనరుల రంగం లో సహకారానికి ఒక సంస్థాగత యంత్రాంగాన్ని ఏర్పాటు చేసేందుకు ఈ ఎమ్ఒయు మార్గాన్ని సుగమం చేస్తుంది. లిథియమ్ గనుల తవ్వకం, వాటి తాలూకు లబ్ధి ని పొందడం సహా ఖనిజ వనరుల అన్వేషణ ను, అభివృద్ధి ని, ఖనిజ నిక్షేపాల వెలికితీత ను ప్రోత్సహించడానికి ఉద్దేశించిన సహకారం; మౌలిక లోహాలు, క్రిటికల్ మినరల్స్, వ్యూహాత్మక ఖనిజాల రంగం లో ఒక సంయుక్త సంస్థ ను ఏర్పాటు చేసేందుకు అవకాశాల ను పరిశీలించడం; సాంకేతికపరమైనటువంటి, విజ్ఞ‌ాన శాస్త్రపరమైనటువంటి సమాచారాన్ని ఒక పక్షాని కి మరొక పక్షం అందించుకోవడం తో పాటు ఆలోచనల ను, జ్ఞ‌ానాన్ని పరస్పరం ఒక పక్షానికి మరొక పక్షం ఇచ్చి పుచ్చుకోవడం; శిక్షణ, సామర్థ్యాల పెంపుదల వంటివన్నీ ఈ ఎమ్ఒయు ఉద్దేశ్యాల లో భాగం గా ఉన్నాయి. గనుల తవ్వకం సంబంధి కార్యకలాపాల లో పెట్టుబడి ని, అభివృద్ధి ని ప్రోత్సహించడం నూతన ఆవిష్కరణ ల లక్షాన్ని సాధించడం లో తోడ్పడగలుగుతుంది.
శ్రీ లంక అధ్యక్షుని తో టెలిఫోన్ లో సంభాషించిన ప్ర‌ధాన‌ మంత్రి

శ్రీ లంక అధ్యక్షుడు మాన్య శ్రీ గోట్ బాయా రాజపక్షె తో ప్ర‌ధాన‌ మంత్రి శ్రీ న‌రేంద్ర‌ మోదీఈ రోజు న టెలిఫోన్‌ లో మాట్లాడారు. కోవిడ్ 19 విశ్వమారి ప్రస్తుత ప్రాబల్యం తో పాటు, ఆ ప్రపంచవ్యాప్త వ్యాధి ఈ ప్రాంతం లో ప్రసరింపచేస్తున్న ఆరోగ్య సంబంధమైన ప్రభావం మరియు ఆర్థిక సంబంధమైన ప్రభావం కూడా ఇద్దరు నేతల మధ్య చర్చ కు వచ్చింది. విశ్వమారి తాలూకు ప్రచండత ను తగ్గించడం లో శ్రీ లంక కు సాధ్యమైన అన్ని రకాల తోడ్పాటు ను అందించడాన్ని భారతదేశం కొనసాగిస్తుందంటూ శ్రీ లంక అధ్యక్షుని కి ప్ర‌ధాన‌ మంత్రి హామీ ని ఇచ్చారు. ఆర్థిక కార్యకలాపాల ను పున:ప్రారంభించడం కోసం తన ప్రభుత్వం తీసుకొంటున్న చర్యల ను అధ్యక్షుడు శ్రీ రాజపక్షె ప్ర‌ధాన‌ మంత్రి కి వివరించారు. ఈ సందర్భం లో, శ్రీ లంక లో భారతదేశం ఆర్థిక సహాయం తో అమలవుతున్న అభివృద్ధియుత పథకాల ను వేగవంతం చేయవలసిన అవసరం ఉందని ఉభయ నేత లు అంగీకరించారు. భారతదేశ ప్రయివేటు రంగం ద్వారా శ్రీ లంక లో పెట్టుబడుల ప్రోత్సాహాని కి గల అవకాశాల ను గురించి, అలాగే భారతదేశ ప్రయివేటు రంగం ద్వారా శ్రీ లంక లో విలువ జోడింపునకు గల అవకాశాల ను గురించి కూడా వారు చర్చించారు. శ్రీ లంక ప్రజల కు మంచి ఆరోగ్యం తో పాటు శ్రేయస్సు ప్రాప్తించాలంటూ ప్ర‌ధాన‌ మంత్రి శుభాకాంక్షల ను వ్యక్తం చేశారు.
భారతదేశంలో బెలారూస్ అధ్యక్షుని ఆధికారిక పర్యటన కాలంలో కుదిరిన ఎమ్ఒయు లు/ ఒప్పందాల పట్టిక

1 భారత గణతంత్రం యువజనుల వ్యవహారాలు మరియు క్రీడల మంత్రిత్వ శాఖకు, బెలారూస్ గణతంత్రం, విద్యా మంత్రిత్వ శాఖకు మధ్య అవగాహన పూర్వక ఒప్పంద పత్రం. 2 వృత్తి విద్యా బోధన మరియు శిక్ష‌ణ రంగంలో సహకారానికి గాను భారతదేశ గణతంత్ర ప్రభుత్వం లోని నైపుణ్యాల అభివృద్ధి మరియు ఔత్సాహిక పారిశ్రామికవేత్తలకు ప్రోత్సాహం మంత్రిత్వ శాఖకు మరియు బెలారూస్ గణతంత్రం ప్రభుత్వంలోని విద్యా మంత్రిత్వ శాఖకు మధ్య అవగాహన పూర్వక ఒప్పంద పత్రం. 3 ఇండియన్ నేషనల్ సైన్స్ అకాడమి (ఐఎన్ఎస్ఎ) మరియు బెలారూస్ కు చెందిన నేషనల్ అకాడమి ఆఫ్ సైన్సెస్ కు మధ్య శాస్త్ర విజ్ఞాన సంబంధ, సాంకేతిక సహకారం పై ఒప్పందం. 4 వ్యవసాయ పరిశోధన మరియు విద్య రంగంలో సహకారం కోసం భారతదేశానికి చెందిన ఇండియన్ కౌన్సిల్ ఆఫ్ అగ్రికల్చరల్ రిసర్చ్, న్యూఢిల్లీ మరియు బెలారూస్ కు చెందిన బెలారూసియన్ స్టేట్ అగ్రికల్చరల్ అకాడమి, గోర్కీ కి మధ్య ఎమ్ఒయు. 5 భారత గణతంత్రానికి చెందిన వ్యవసాయం మరియు రైతుల సంక్ష‌ేమ మంత్రిత్వ శాఖ, ఇంకా బెలారూస్ గణతంత్రం యొక్క వ్యవసాయం మరియు ఆహార మంత్రిత్వ శాఖ మధ్య 2007, ఏప్రిల్ 16న కుదిరిన ఒప్పందాన్ని సవరించేందుకు సంబంధించిన ఒడంబడికల ప్రాథమిక పత్రం. 6 2018-2020 మధ్య కాలంలో సంస్కృతి రంగంలో భారతదేశ గణతంత్ర ప్రభుత్వానికి మరియు బెలారూస్ గణతంత్ర ప్రభుత్వానికి మధ్య సహకారానికి ఉద్దేశించిన కార్య ప్రణాళిక. 7 చమురు మరియు గ్యాస్ రంగంలో భారతదేశ గణతంత్ర ప్రభుత్వపు పెట్రోలియమ్ సహజ వాయువు మంత్రిత్వ శాఖకు బెలారూస్ ప్రభుత్వానికి చెందిన చమురు మరియు రసాయనాల శాఖకు మధ్య ఎమ్ఒయు. 8 నేషనల్ బిల్డింగ్స్ క‌న్‌స్ట్ర‌క్ష‌న్‌ కార్పొరేషన్ లిమిటెడ్ కు మరియు జెఎస్‌వి “Belzarubezhstroy” కు మధ్య అవగాహన పూర్వక ఒప్పందం. 9 ఇండియన్ పొటాష్ లిమిటెడ్ (ఐపిఎల్)కు మరియు జెఎస్‌సి బెలారూసియన్ పొటాష్ కంపెనీ (బిపిసి) కి మధ్య అవగాహన పూర్వక ఒప్పందం. 10 పూణె లోని కిర్‌లోస్క‌ర్‌ ఆయిల్ ఇంజిన్స్ లిమిటెడ్ కు మరియు ఒజెఎస్‌సి మిన్స్ క్‌ ట్రాక్టర్ వర్క్స్ కు మధ్య కుదిరిన ఎమ్ఒయు ను అమలులోకి తీసుకురావడం కోసం ఒప్పందం.
సహాయక కార్యదర్శుల ముగింపు సమావేశం: ప్రధాన మంత్రి శ్రీ నరేంద్ర మోదీ కి 2014 బ్యాచ్ కు చెందిన ఐఎఎస్ అధికారుల నివేదికలు

సహాయక కార్యదర్శుల ముగింపు సమావేశంలో భాగంగా 2014 బ్యాచ్ కు చెందిన ఐఎఎస్ అధికారులు ఈ రోజు ప్రధాన మంత్రి శ్రీ నరేంద్ర మోదీ సమక్షంలో తమ నివేదికలను సమర్పించారు. పాలనకు చెందిన వేరు వేరు ఇతివృత్తాలలో నుండి అధికారులు సమర్పించిన నివేదికలలో ఎంపిక అయిన 8 నివేదికలలోను ప్రత్యక్ష ప్రయోజనాల బదిలీ (డిబిటి), స్వచ్ఛ భారత్, ఇ-కోర్టులు, పర్యటన, ఆరోగ్యం మరియు శాటిలైట్ అప్లికేషన్స్ ఇన్ గవర్నెన్స్ ల వంటి ఇతివృత్తాల తాలూకు నివేదికలు ఉన్నాయి. ఈ సందర్భంగా యువ అధికారులు కూలంకష నివేదికలను సమర్పించినందుకు వారిని ప్రధాన మంత్రి శ్రీ నరేంద్ర మోదీ అభినందించారు. ఐఎఎస్ అధికారులను కేంద్ర ప్రభుత్వానికి సహాయక కార్యదర్శులుగా తీసుకోవాలన్న ఏర్పాటు వెనుక యువత తో పాటు అనుభవజ్ఞులైన అధికారుల మేలుకలయికగా ఉండి ఉత్తమమైన ఫలితాలను ఆవిష్కరించగలదన్న భావన ఉందన్నారు. ఈ రోజు ముందుకు వచ్చిన ఫలితాలు ఈ స్వప్నం సరి అయిన రీతిలోనే సాకారం కాగలదన్న తృప్తిని తనకు మిగిల్చాయని ఆయన చెప్పారు. జట్టు స్ఫూర్తిని ఒంటబట్టించుకోవలసిందిగా అధికారులకు ప్రధాన మంత్రి విజ్ఞప్తి చేశారు. వారు ఏ హోదాలో పనిచేసినప్పటికీ అంతవరకు అమలవుతున్న పాత పద్ధతులను ఛేదించి వాటి చోటులో నవీన మెలకువలకు స్థానం కల్పించడం కోసం కృషిచేయాలని సూచించారు. విధానాలపై రాజకీయాలు స్వారీ చేయకూడదని ప్రధాన మంత్రి స్పష్టంచేశారు. అధికారులు వారి నిర్ణయ రూపకల్పన లో రెండు గీటురాళ్లను ప్రధానంగా దృష్టిలో పెట్టుకోవాలని వాటిలో.. ఆ నిర్ణయాలు ఎన్నడూ దేశ హితానికి విరుద్ధమైనవి కాకూడదనేది ఒకటోది, ఆ నిర్ణయాలు నిరుపేదలకు హాని కలిగించేవిగా ఉండకూడదనేది రెండోది.. అని ఆయన నొక్కిచెప్పారు.
ప‌ర్యాట‌క రంగంలో భార‌త్- సౌదీ అరేబియాల మ‌ధ్య అవ‌గాహ‌నా ఒప్పందంపై సంత‌కానికి కేంద్ర కేబినెట్ ఆమోదం తెలిపింది.

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, భార‌త ప్ర‌భుత్వ ప‌ర్యాట‌క మంత్రిత్వ శాఖ‌, సౌదీ ప‌ర్యాట‌క క‌మిష‌న్‌, నేష‌న‌ల్ హెరిటేజ్ ఆఫ్ కింగ్‌డ‌మ్ ఆఫ్ సౌదీ అరేబియాల మ‌ధ్య ప‌ర్యాట‌క రంగంలో ప‌ర‌స్ప‌ర స‌హ‌కారాన్ని బ‌లోపేతం చేసుకునేందుకు ఉద్దేశించిన‌ అవ‌గాహ‌నా ఒప్పందంపై సంత‌కాలకు ఆమోదం తెలిపింది. అవ‌గాహ‌నా ఒప్పందంలోని ముఖ్యాంశాలు: ఎ)ప‌ర్యాట‌క అభివృద్ధి , హోట‌ళ్లు , రిసార్టులు, వ‌స‌తి సౌక‌ర్యాలు, ప‌ర్యాట‌కరంగ స‌మాచారం, గ‌ణాంకాలు, ఎగ్జిబిష‌న్‌, ఈవెంట్ ప‌ర్యాట‌క రంగానికి సంబంధించి ఉభ‌య‌దేశాల‌లో చేప‌ట్టే ఇత‌ర కార్య‌క‌లాపాలు, టూరిజం అభివృద్ధి, ప్ర‌ణాళ‌ఙ‌క‌, పెట్టుబ‌డి, లైసెన్సింగ్‌, టూరిజం స‌దుపాయాల మార్కెటింగ్‌, నిర్వ‌హ‌ణ‌, వ్య‌వ‌సాయ ప‌ర్యాట‌కం, ఎడారి ప‌ర్యాట‌కం వంటి వాటికి సంబంధించి స‌మాచారాన్ని, చ‌ట్టాల త‌యారీలో నైపుణ్యాన్ని ఇచ్చిపుచ్చుకోవ‌డం. బి) మీడియా ప్ర‌చుర‌ణ‌లు, ప‌ర్యాట‌క రంగానికి సంబంధించిన ఫిల్మ్‌లను ఇచ్చిపుచ్చుకోవ‌డం,ఉభ‌య‌దేశాల‌కు సంబంధించిన నిపుణుల‌ను , ప‌ర్యాట‌క రంగానికి చెందిన మీడియా ప్ర‌తినిధులను ఒక‌దేశానికి చెందిన వారిని మ‌రో దేశంలో ప‌ర్య‌టించేలా ప్రోత్స‌హించ‌డం సి) సంబంధిత దేశాల‌లో గ‌ల ప‌ర్యాట‌క పెట్టుబ‌డి అవ‌కాశాల‌ను తెలియ‌జేయ‌డం, టూరిజం ప్రాజెక్టుల‌లో ప‌ర‌స్ప‌ర ప‌ర్యాట‌క పెట్టుబ‌డులను ప్రోత్స‌హించ‌డం. డి) సంయుక్త ప‌ర్యాట‌క ఈవెంట్‌ల నిర్వ‌హ‌ణ‌ను ప్రోత్స‌హించ‌డం, ఎగ్జిబిష‌న్ల‌లో పాల్గొన‌డం, స‌ద‌స్సులు, స‌మావేశాల‌ను ఉభ‌య దేశాల‌లో నిర్వ‌హించ‌డం ద్వారా ప‌ర్యాట‌క రంగ అభివృద్ధికి దోహ‌ద‌ప‌డ‌డం, ఉమ్మ‌డి ప‌ర్యాట‌క దార్శ‌నిక‌త‌కు ఒక స్ప‌ష్ట‌మైన రూపు నివ్వ‌డం ఇ) ఉభ‌య‌దేశాల‌లో ప‌ర్యాట‌క విద్య‌, శిక్ష‌ణ రంగంలో కృషి చేస్తున్న ప్ర‌భుత్వ , ప్ర‌వేటు విద్యాసంస్థ‌ల‌ను ప్రోత్స‌హించ‌డం. ఎఫ్‌) ప‌ర్యాట‌క‌రంగం సాంకేతిక ప‌రిజ్ఞానంలో వినూత్న అనుభ‌వాలు, స‌ల‌హా సేవ‌ల‌ను ప‌ర‌స్ప‌రం మార్పిడి చేసుకోవ‌డం జి) అంత‌ర్జాతీయ వేదికల‌పైన , అంత‌ర్జాతీయ సంస్థ‌లలో ప‌ర్యాట‌క రంగానికి చెందిన అంశాలపై ప‌ర‌స్ప‌ర స‌హ‌కారాన్ని ఇచ్చిపుచ్చుకోవ‌డం, స‌మ‌న్వ‌యంతో ప‌నిచేయ‌డం. నేప‌థ్యం: ఇండియా, సౌదీ అరేబియాలు ఎంతోకాలంగా బ‌ల‌మైన‌ ఆర్థిక‌, దౌత్య‌ప‌ర‌మైన సంబంధాల‌ను క‌లిగి ఉన్నాయి. ఉభ‌య దేశాలూ త‌మ మ‌ధ్య సంబంధాల‌ను మ‌రింత బ‌ల‌ప‌రుచుకుంటూ , వ్య‌వ‌స్థీకృత సంబంధాల‌ను ప‌ర్యాట‌క రంగంలో మ‌రింత వృద్ధి చేసుకునేందుకు భార‌త ప‌ర్యాట‌క మంత్రిత్వ‌శాఖ‌, సౌదీ క‌మిష‌న్ ఫ‌ర్ టూరిజం, నేష‌న‌ల్ హెరిటేజ్‌, సౌదీ అరేబియాలే ఒక అవ‌గాహ‌నా ఒప్పందంపై సంత‌కాలు చేశాయి. పశ్చిమాసియాకు, ఇండియాకు సౌదీ అరేబియా ఒక ముఖ్య‌మైన ప‌ర్యాట‌క మార్కెట్‌. సౌదీ అరేబియాతో అవ‌గాహ‌నా ఒప్పందంపై సంత‌కాల వ‌ల్ల ఈ మార్కెట్ నుంచి ప‌ర్యాట‌కులు ఎక్కువ‌మంది రావ‌డానికి ఇది దోహ‌ద‌ప‌డుతుంది.
సుష్మా స్వరాజ్ కు నివాళులు అర్పించిన ప్రధాన మంత్రి

విదేశీ వ్యవహారాల శాఖ పూర్వ మంత్రి కీ.శే. శ్రీమతి సుష్మా స్వరాజ్ జయంతి ఈ రోజు. ఈ సందర్భం లో ప్రధాన మంత్రి శ్రీ నరేంద్ర మోదీ ఆమె కు నివాళులు అర్పించారు. ‘‘ప్రజా సేవ పట్ల అచంచలమైన నిబద్ధత, హుందాతనతం మరియు మర్యాద దివంగత నాయకురాలి లో మూర్తీభవించాయి. భారతదేశం యొక్క విలువలు అన్నా, భారతదేశం యొక్క సభ్యత అన్నా ఆమె ఎనలేని గౌరవాన్ని కనబరుస్తూ, మన దేశ హితం కోసం గొప్ప కలలు కన్నారు. ఒక అసాధారణమైన సహయోగి గాను, ఒక ఉత్కృష్టమైన మంత్రి గాను ఆవిడ నడచుకొన్నారు’’ అంటూ ప్రధాన మంత్రి తన మనోభావాల ను ట్విటర్ లో అక్షరీకరించారు.